CELEX: 31990R2961
Language: el
Date: 1990-10-12 00:00:00
Title: Κανονισμός (ΕΟΚ) αριθ. 2961/90 της Επιτροπής της 12ης Οκτωβρίου 1990 για τον καθορισμό, για την περίοδο εμπορίας 1989/90, του ποσού που θα πληρωθεί από τους βιομηχάνους ζάχαρης στους πωλητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Β και του ποσού της εισφοράς αυτής

Avis juridique important

|

31990R2961

Κανονισμός (ΕΟΚ) αριθ. 2961/90 της Επιτροπής της 12ης Οκτωβρίου 1990 για τον καθορισμό, για την περίοδο εμπορίας 1989/90, του ποσού που θα πληρωθεί από τους βιομηχάνους ζάχαρης στους πωλητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Β και του ποσού της εισφοράς αυτής  

Επίσημη Εφημερίδα αριθ. L 282 της 13/10/1990 σ. 0036 - 0036

***** ΚΑΝΟΝΙΣΜΟΣ (ΕΟΚ) αριθ. 2961/90 ΤΗΣ ΕΠΙΤΡΟΠΗΣ  της 12ης Οκτωβρίου 1990  για τον καθορισμό, για την περίοδο εμπορίας 1989/90, του ποσού που θα πληρωθεί από τους βιομηχάνους ζάχαρης στους πωλητές ζαχαροτεύτλων λόγω της διαφοράς μεταξύ του μέγιστου ποσού της εισφοράς Β και του ποσού της εισφοράς αυτής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως το άρθρο 29 παράγραφος 5,  Εκτιμώντας:  ότι το άρθρο 29 παράγραφος 2 του κανονισμού (ΕΟΚ) αριθ. 1785/81 θεσπίζει ειδικότερα ότι όταν το ποσό της εισφοράς Β είναι μικρότερο από το μέγιστο ποσό που αναφέρεται στο άρθρο 28 παράγραφος 4 του εν λόγω κανονισμού, ενδεχομένως αναθεωρημένο σύμφωνα με την παράγραφο 5, οι βιομήχανοι ζάχαρης υποχρεούνται να πληρώσουν στους πωλητές ζαχαροτεύτλων τη διαφορά μεταξύ του μέγιστου ποσού της εισφοράς Β και του ποσού της εισφοράς αυτής που θα εισπραχθεί, αντί 60 % της διαφοράς αυτής· ότι το άρθρο 8 παράγραφος 1 του κανονισμού (ΕΟΚ) αριθ. 1443/82 της Επιτροπής της 8ης Ιουνίου 1982 για τον καθορισμό των λεπτομερειών εφαρμογής του καθεστώτος των ποσοστώσεων στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 1964/88 (4), προβλέπει ότι το ποσό αυτό, που αναφέρεται στο άρθρο 29 παράγραφος 2 του κανονισμού (ΕΟΚ) αριθ. 1785/81, καθορίζεται συγχρόνως με τις δύο αυτές εισφορές στην παραγωγή σύμφωνα με την ίδια διαδικασία·  ότι, για την περίοδο εμπορίας 1989/90, το μέγιστο ποσό της εισφοράς Β καθορίστηκε για τη ζάχαρη σε 37,5 % της τιμής παρεμβάσεως της λευκής ζάχαρης· ότι, όσον αφορά τη ζάχαρη, το ποσό της εισφοράς Β που θα εισπραχθεί για την εν λόγω περίοδο θα είναι 22,873 % της τιμής παρεμβάσεως της λευκής ζάχαρης· ότι θα πρέπει, λόγω της διαφοράς αυτής, να καθοριστεί, σύμφωνα με το άρθρο 29 παράγραφος 2 του κανονισμού (ΕΟΚ) αριθ. 1785/81, το ποσό που θα πληρωθεί από τους βιομηχάνους ζάχαρης στους πωλητές ζαχαροτεύτλων ανά τόνο ζαχαροτεύτλων αντιπροσωπευτικού ποιοτικού τύπου και αντί 60 % της εν λόγω διαφοράς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό που αναφέρεται στο άρθρο 29 παράγραφος 2 του κανονισμού (ΕΟΚ) αριθ. 1785/81, που θα πληρωθεί από τους βιομηχάνους ζάχαρης στους πωλητές ζαχαροτεύτλων, καθορίζεται, για την περίοδο εμπορίας 1989/90, σε 6,06 Ecu ανά τόνο ζαχαροτεύτλων αντιπροσωπευτικού ποιοτικού τύπου.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 114 της 27. 4. 1989, σ. 1.  (3) ΕΕ αριθ. L 158 της 9. 6. 1982, σ. 17.  (4) ΕΕ αριθ. L 173 της 5. 7. 1988, σ. 10.